Përplasje rreth procesit ndaj organizatës “Syri i Popullit”
Kryetari i lëvizjes Vetëvendosje Albin Kurti dhe kryetari në largim i parlamentit të Kosovës, Kadri Veseli shkëmbyen akuza në distancë rreth procesit ndaj organizatës “Syri i Popullit”.
Kryetari i lëvizjes Vetëvendosje, Albin Kurti, u paraqit të mërkurën në Prokurorinë Themelore të Prishtinës, për të dëshmuar kundër presidentit Hashim Thaçi dhe kryetarit të Partisë Demokratike të Kosovës, Kadri Veseli, ndaj të cilëve ka ngritur edhe një kallëzim penal për siç thuhet “deklarim të rrejshëm nën betim”. Zoti Kurti tha pas dëshmisë se presidenti Hashim Thaçi dhe kryetari i PDK-së, Kadri Veseli e kanë akuzuar lëvizjen Vetëvendosje, vetë atë dhe Glauk Konjufcën, si pjesë e organizatës së ashtuquajtur “Syri i popullit”, pjesëtarë të së cilës akuzohen për planifikim të vrasjes së një numri veprimtarësh politikë, të cilët sipas akuzës, organizata i cilësonte tradhtarë. “”, tha zoti Kurti. Por, kryetari i Partisë Demokratike të Kosovës, Kadri Veseli tha sot pas mbledhjes së kryesisë së parlamentit, se dëshmia e zotit Kurti është përpjekje për t’i ikur të vërtetës. “”, tha ai. Zoti Veseli tha se do të ndjek rastin në aspektin ligjor deri në fund. “”, tha zoti Veseli. Edhe presidenti Thaci edhe zoti Veseli ishin ftuar në procesin gjyqësor kundër organizatës, “Syri i Popullit”, meqë emrat e tyre ishin pjesë e një liste emrash që organizata sipas prokurorisë i cilësonte tradhtarë që duhet likuiduar. Në mars të vitit 2017, ishte kryer tentim vrasje ndaj avokatit Azem Vllasi, ish udhëheqës komunist i Kosovës. Zoti Vllasi mbeti i plagosur dhe më pas policia arrestoi Murat Jasharin dhe Avni Llumnicën, si pjesëtarë të organizatës “Syri i Popullit”, që mori përgjegjësinë për këtë rast. Në shkurt të vitit 2018 prokuroria e Posaçme e Kosovës ngriti aktakuzë ndaj Murat Jasharit, Avni Llumnicës, Ragip Sallovës, Sadri Ramabajës, Sabit Berishës, Behxhet Luzhës, Halim Halimit, Bajrush Konjushës, Lirije Luzhës dhe Rexhep Topllanës, nën dyshimet se ishin pjesë e kësaj organizate. Sipas aktakuzës pjesëtarët e kësaj organizate “po planifikonin shkatërrimin e strukturave themelore politike, kushtetuese, ekonomike apo shoqërore të Republikës së Kosovës me sulme dhe me vrasje ndaj personaliteteve më të larta shtetërore duke filluar nga ish-funksionarët e lartë të Kosovës prej vitit 1980 deri në 1991, duke i konsideruar si tradhtarë të vendit, e po ashtu funksionarët nga viti 1999 deri në vitin 2016”.